Държавен вестник, бр. 80, 2019 г., стр. 61

БРОЙ  80	
Д Ъ Р Ж А В Е Н  В Е С Т Н И К 	
СТР.  61  
 
съвместно, за още тридесет (30) дни, заедно с писмено потвърждение от двете страни, че те 
ще продължат да участват активно в договарянето на Споразумение за уреждане на 
спорове. 
 
(iv) Исканията за спиране на Производството по прилагане на изискванията се уважават по 
подразбиране. 
 
13.4 Представяне и преглед на Споразумение за уреждане на спорове 
 
(i) По всяко време преди издаването на Решение от Комисаря по изпълнението CCO може 
да представи Споразумение за уреждане на спорове на Комисаря по изпълнението за 
преглед. Това представяне автоматично спира течащото в момента Производство по 
прилагане на изискванията във връзка със случай, предвиден в Споразумението за 
уреждане на спорове. 
 
(ii) Комисарят по изпълнението, след съгласуване с Главния юрисконсулт, прави преглед 
на условията на Споразумението за уреждане на спорове, за да се увери, че те не 
противоречат на настоящата Политика, на насоки, издадени от Банката във връзка с нея, 
или на друга политика на Банката. Комисарят по изпълнението полага максимални усилия 
да завърши прегледа в срок до четиринадесет (14) дни от датата, на която е получил 
Споразумението за уреждане на спорове. 
 
(iii) След потвърждаване, че условията на Споразумението за уреждане на спорове не 
противоречат на настоящата Политика, на насоки, издадени от Банката във връзка с нея, 
или на друга политика на Банката Комисарят по изпълнението одобрява Споразумението за 
уреждане на спорове и своевременно информира страните по него. Когато Споразумението 
за уреждане на спорове включва някое от Действията по прилагане на изискванията, 
описани в Раздел III, Членове 10.2(iv) или 10.2(vi), Комисарят по изпълнението информира 
и Съвета на директорите на ЕБВР за това. Споразумението за уреждане на спорове влиза в 
сила веднага след издаване от Комисаря по изпълнението на уведомление за налагане на 
Действие по прилагане на изискванията на Отсрещната страна или, ако условията на 
Споразумението за уреждане на спорове са различни към датата, посочена в него. 
 
(iv) Ако Комисарят по изпълнението, след съгласуване с Главния юрисконсулт, намери, че 
условията на Споразумението за уреждане на спорове противоречат на настоящата 
Политика, на насоки, издадени от Банката във връзка с нея, или на друга политика на 
Банката, или че независимо от потвърждението, посочено в Раздел III, Член 13.1(ii), 
Отсрещната страна не го сключва доброволно и след като се е запознал напълно с неговите 
условия, Комисарят по изпълнението веднага информира CCO за тази констатация и CCO 
на свой ред информира Отсрещната страна, при което Споразумението за уреждане на 
спорове автоматично става нищожно, без да се нарушават правата на другата страна. 
 
13.5 Действие на Споразуменията за уреждане на спорове 
 
(i) Действие по прилагане на изискванията, наложено по Споразумение за уреждане на 
спорове, има същото действие все едно, че Действието по прилагане на изискванията е 
било наложено съгласно Решение на Комисаря по изпълнението, различно от право на 
Обжалване, и подлежи на изискванията за оповестяване, посочени в Раздел III, Членове 
 
10.3(i) и 10.3(ii). 
 
(ii) Ако Споразумението за уреждане на спорове предвижда окончателно уреждане на 
случая, на част от него или изцяло, случаят или частта от него, определена в 
Споразумението, се прекратява съгласно посочените в него условия. 
 
(iii) Освен ако Споразумението за уреждане на спорове изрично не предвижда друго, 
изпълнението от съответните страни на условията на Споразумението за уреждане на 
спорове се счита за условието за освобождаване на тези страни от отстраняване с 
освобождаване под условие, или за условието за неотстраняване, според случая.